દરેક તહેવારમાં જોઈતી બધી જ વસ્તુ, શણગાર સોસાયટીના નાનાથી મોટા લોકો ભેગા મળીને જાતે જ તૈયાર કરે છે, જેમ કે આ વર્ષે નવરાત્રિમાં ફેન્સી ડ્રેસ કૉમ્પિટિશનમાં ૮૦ જેટલાં બાળકોએ ભાગ લીધો હતો. એમાં કોઈ પણ ડ્રેસ રેન્ટ પર લાવ્યા ન હતા. બધાએ ઘરમાંથી જ વસ્તુ ભેગી કરી વિવિધ થીમ બનાવી હતી, જેમાં ૧૫ દિવસની બેબીને ટોપલીમાં વાસુદેવ જેમ કૃષ્ણને લાવ્યા હતા એમ લઈને આવ્યા હતા. જ્યારે પ્લાસ્ટિકની બૅગનો ઉપયોગ ન કરવા માટે નો-કેરીબૅગ્સ થીમ, જ્યારે એક છોકરો મૅગી બન્યો હતો. આમ, દરેકમાં ક્રીએટિવિટી ભારોભાર છલકાતી હતી.